
****

**ประกาศเทศบาลตำบลควนศรี**

**เรื่อง บัญชีราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) ประจำปี 2566**

**ในเขตเทศบาลตำบลควนศรี**

**......................................**


อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 และกฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. 2562 ได้กำหนดให้องค์กรปกครองส่วนท้องถิ่นจัดทำและประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษี ในแต่ละปี หรือ ภ.ด.ส.1 ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ ของปีนั้น ซึ่งรัฐมนตรีว่าการกระทรวงมหาดไทยเห็นชอบให้ขยายกำหนดเวลาดำเนินการภายในเดือนมีนาคม 2566 ทั้งนี้ ตามหลักเกณฑ์และวิธีการที่กำหนดในกฎกระทรวง นั้น

เทศบาลตำบลควนศรี ได้ดำเนินการจัดทำราคาประเมินทุนทรัพย์ของที่ดินและสิ่งปลูกสร้าง ประจำปี 2566 เพื่อประกาศให้เจ้าของที่ดินและสิ่งปลูกสร้างทราบราคาประเมินและอัตราภาษีที่จัดเก็บรายละเอียดตามบัญชีราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) แนบท้ายประกาศนี้ หรือผ่านทางเว็บไซต์ [www.khuansri.go.th](http://www.khuansri.go.th)

หากมีข้อสงสัย สอบถามได้ ณ กองคลัง เทศบาลตำบลควนศรี ในวันและเวลาราชการ หรือ หมายเลขโทรศัพท์ 0-7726-7049 ต่อ 13

จึงประกาศมาเพื่อทราบโดยทั่วกัน

ประกาศ ณ วันที่ 30 เดือน มีนาคม พ.ศ. 2566



(นายธีระ โพธิ์เพชร)

นายกเทศมนตรีตำบลควนศรี